《次韵王倅大梵寺山亭夜雨》
宋代·张嵲

溪山含变态，可玩不可说。
西岭澹斜晖，前山明积雪。
潭空游鳞出，景晏飞鸟绝。
远屿上孤烟，平沙散疏樾。
天涯一尊酒，草草堂上设。
觞咏寄高爽，对此清夜月。
但使息营营，宁论醉兀兀。
寓兴合一篇，亡书谢三箧。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。